રીઆ શર્માએ એસિડ એટેકનો ભોગ બનેલા લોકો માટે 'મેક લવ નોટ સ્કાર' નામનું એનજીઓ શરૂ કર્યું છે. તેમણે યુકેમાંથી ફેશન અંગે અભ્યાસ કર્યો હોવા છતાં તેમને સામાજિક ન્યાય પ્રત્યે અત્યંત વધારે ખેંચાણ હતું અને તેઓ એસિડ એટેકનો ભોગ બનેલા લોકો માટે કંઈક કરવા માગતા હતા. તેમનું એનજીઓ સામાજિક, આર્થિક, કાયદાકિય અને દાક્તરી સેવાઓમાં લોકોને મદદ પૂરી પાડે છે. આ કામગીરી દરમિયાન તેમને મળેલી વિવિધ તક અને આત્મવિકાસ અંગે તેઓ જણાવે છે કે, મને લાગે છે કે હું તેમને બચાવી શકીશ. સમયાંતરે એમ પણ લાગ્યા કરે છે કે આ લોકો મને બચાવી રહ્યા છે.